Document ID: /roh_data/filtered/fineweb-2-filterrobots_roh.jsonl.gz/13684

Adrian Amstutz sa retira sco schef da fracziun
- Venderdi, 13.10.2017, 16:34, actualisà a las 16:53
Il cusseglier naziunal Adrian Amstutz demissiunescha sco president da la fracziun da la PPS. Quai ha il Bernais communitgà davant las medias a Berna. Ses successur u sia successura duai vegnir elegì ils 17 da november.
Cun la midada dal stab quest november duai succeder ad uras la midada per las elecziuns dal proxim onn. El ha presidià la fracziun dapi il 2012. Sin la fin da la legislatura sa retira Amstutz er sco cusseglier naziunal. El restia dentant vinavant en il comité directiv da la PPS.
Gia signalisà interess per il post dal schef da fracziun mussa Thomas Aeschi, il cusseglier naziunal da Zug. El pondereschia ina candidatura ha ditg Aeschi envers las ediziuns online da Luzerner Zeitung e St.Galler Tagblatt.
RR novitads 16:00